സംസ്ഥാനത്ത് ഇനി അവധി ദിവസങ്ങളിലും വാക്സിനേഷന് നല്കാന് നിര്ദേശിച്ച് മുഖ്യമന്ത്രി തിരുവനന്തപുരം: സംസ്ഥാനത്ത് ഇനി അവധി ദിവസങ്ങളിലും വാക്സിനേഷന്. ഇതു സംബന്ധിച്ച് മുഖ്യമന്ത്രി പിണറായി വിജയന് ആരോഗ്യവകുപ്പിന് നിര്ദേശം നല്കി. സംസ്ഥാനത്ത് സിറിഞ്ച് ക്ഷാമം ഉണ്ടാവാതെ നോക്കാന്നും അദ്ദേഹം നിര്ദേശം നല്കി. പത്തനംതിട്ട മല്ലപ്പള്ളിയില് രണ്ട് ഡോസ് വാക്സിന് സ്വീകരിച്ച 124 പേര്ക്ക് കൊവിഡ് ബാധിച്ചത് പഠനവിഷയമാക്കാന് മുഖ്യമന്ത്രി ആരോഗ്യവകുപ്പിനും ആരോഗ്യ വിദഗ്ധസമിതിക്കും നിര്ദേശം നല്കി. അനുബന്ധരോഗികള്ക്കും ഗര്ഭിണികള്ക്കും മുന്ഗണന നല്കി വാക്സിനേഷനും മുഖ്യമന്ത്രി കൊവിഡ് അവലോകനയോഗത്തില് നിര്ദേശിച്ചു. അനുബന്ധ രോഗങ്ങള് ഉള്ളവര് കൊവിഡ് ബാധിതരായാല് ഉടന് ആശുപത്രിയിലെത്തിക്കാന് തദ്ദേശസ്വയംഭരണ സ്ഥാപനങ്ങളും വാര്ഡ് സമിതികളും റാപിഡ് റസ്പോണ്സ് ടീമുകളും ഉണര്ന്നു പ്രവര്ത്തിക്കണമെന്ന് മുഖ്യമന്ത്രി പറഞ്ഞു.ഇതോടൊപ്പം ടെലി മെഡിസിന് സംവിധാനം കൃത്യമായി നടക്കുന്നുണ്ടെന്ന് ഉറപ്പാക്കണമെന്നും മുഖ്യമന്ത്രി അറിയിച്ചു.The post സംസ്ഥാനത്ത് ഇനി അവധി ദിവസങ്ങളിലും വാക്സിനേഷന് നല്കാന് നിര്ദേശിച്ച് മുഖ്യമന്ത്രി first appeared on MalayalamExpressOnline.